Kněžice (distrikto Chrudim)

Municipo Kněžice situas en Ĉeĥio, regiono Pardubice, distrikto Chrudim, en milde ondoforma pejzaĝo ĉe la rivero Doubrava, 3 km sude de la urbo Ronov nad Doubravou kaj 14 km sudoriente de la urbo Čáslav. Vivas ĉi tie  ().

 Historio 
Kněžice estas malgranda vilaĝo kun bela panoramo al Železné hory. Nomo Kněžice (Sacerdotejo) montras, ke la vilaĝo iam apartenis al monaĥejo Vilémov, estis do paroĥa sinjorejo.
Ĉi tiea ĉirkaŭaĵo estis kelkfoje detruita, vilaĝoj forbruligitaj, la loĝantaro formurdita aŭ forpelita. Malaperis vilaĝo Bošice, post Stusyně kaj Protivany restis nur preĝejoj.

 Loĝantaro 

 Memorindaĵo 
El Kněžice gvidas vojo al proksima preĝejo de Sankta Marteno, kiu estas restaĵo de malaperinta domaro Stusyně. Ĝi staras sur rokaĵo super maldekstra bordo de rivero Doubrava. La unua mencio pri ĝi devenas el la jaro 1352, kiam ĝi estis en registro de papaj dekondepagoj. Temas pri simpla konstruaĵo origine gotika kun turo kaj navo alkonstruitaj en renesanca tempo. La turo estas konstruita el kruda ŝtono, la supra parto el brikoj. Ortangula gotika portaleto meze de suda nava flanko kun profilitaj eksteraj anguloj estis origine la ĉefa enirejo. Nuntempe oni en preĝejon eniras per nova simpla enirejo en teretaĝo de la turo.
La kvinlatere femita presbiterejo estas kruce volbita, maldekstre estas sankta ŝranko kun vimperko, dekstre blazona tomboŝtono kun nelegebla surskribo el la jaro 1605, triumfa arko estas duoncirkla, neprofilita, la navo estas platplafona kaj en subturejo estas barela volbo.kun sektoroj.
La ĉefaltaro estas duoncirkla el la fino de 17-a jarcento, popoldevena, portala, kun statuoj de Sankta Sebastiano kaj Sankta Teodoro, samtempa bildo de Sankta Marteno kaj bildo de Sankta Maria en ornamita kadro.

En tempo ĉirkaŭ duono de la 19-a jarcento estis konstruita dometo de tombisto en suda parto de la areo.

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.

 Pluaj fotoj 

 Eksteraj ligiloj 
 Oficialaj paĝoj de la vilaĝo 
 Paĝaro de mikroregiono Železné hory 
 Mapo

Kategorio:Vilaĝoj en distrikto Chrudim
Kategorio:Municipoj en distrikto Chrudim
Kategorio:Setlejoj en Suprasazava montetaro
Kategorio:Setlejoj en Mezelba tabulo